Diskusjon:Uranienborg kirke

message: :* Denne diskusjonstråden er kopiert hit fra Brukerdiskusjon:Kjersti Lie
Så tilfeldigvis at kirken var åpen, gikk innom. Spurte når de var åpne slik at jeg kunne ta bilder til Wikipedia, og fikk da spørsmål om jeg ikke kunne fjerne det som sto om freskene. Jeg sa jeg skulle se på det, og ser du har skrevet om det i artikkelen om Enevold Thømt. Har du kilder på det. Haros (diskusjon) 29. mai 2013 kl. 18:19 (CEST)
replies: text: Her har jeg nok begått den tabben å stole på Wikipedia, ser det ut til! Jeg søkte på hvilke wp-artikler Thømt var omtalt i - og fant denne informasjonen i artikkelen om Uranienborg kirke. Jeg skulle ha sjekket andre steder - slik man skal, selvsagt. Beklager. Det står ingenting om at han har laget dem i Norsk kunstnerleksikon eller noen av de andre kildene jeg nå har bladd meg gjennom. Skamrødmen brer seg! Jeg fjerner informasjonen i Thømt-artikkelen, så er du kanskje snill å skrive inn riktig kunstner i Uranienborg kirke-artikkelen, når du legger inn bildene? mvh Kjersti L. (diskusjon) 29. mai 2013 kl. 20:07 (CEST)
replies: text: :Jeg ser nå at informasjonen også står i snl.nomvh Kjersti L. (diskusjon) 29. mai 2013 kl. 20:12 (CEST)
replies: text: ::Problemet er at det ikke er noen fresker å se, så noen bilder av dem blir det ikke, med mindre det er noe tekst i våpenhuset. Haros (diskusjon) 29. mai 2013 kl. 20:20 (CEST)
replies: text: :::Informasjonen finnes flere steder. Vi siterer hverandre på nett. <arc!>-siden til Steigan har den, f.eks. Et annet sted står det at Per Vigeland har laget de ikke-eksisterende freskene! mvh Kjersti L. (diskusjon) 29. mai 2013 kl. 20:24 (CEST)
replies: text: ::::Det står også på kirkens egne web-sider, men jeg mistenker at deres opphav er enten oss eller snl. Nå ligger bilder ute på min flickrside, men trenger nok en tur til med sol ute. Haros (diskusjon) 29. mai 2013 kl. 20:42 (CEST)

text: ::::I boken om Oslokirkene står det ikke noe om freskene og hvem som har laget dem.  --Nina (diskusjon) 29. mai 2013 kl. 20:51 (CEST)
replies: text: ::::: Rimeligvis, Nina, ettersom det viser seg at det ikke er noen fresker der! (Se Haros' kommentar lenger oppe i tråden) :) mvh Kjersti L. (diskusjon) 30. mai 2013 kl. 13:31 (CEST)

text: ::::: Dette skal jeg bruke i senere kurs i Wikipedia-skriving! Et interessant eksempel på at vi siterer hverandre på nett; at man ikke må stole blindt på Wikipedia - og at selv om man bruker ulike kilder, kan resultatet bli like galt. Viktig å finne de mest troverdige kildene! mvh Kjersti L. (diskusjon) 30. mai 2013 kl. 13:32 (CEST)
replies: text: ::::::Kilder i sirkel er veldig farlig. I dette tilfellet kunne vi ha nyskrevet vår artikkel basert på det som står på kirkens egen side, og ville da fått inn denne opplysningen. Men kanskje er kirkens webside basert på vår artikkel. De ligner, men siden vår var opprinnelig var på nynorsk fra dengang det var ok språk her. Takk til Nina for å slå opp i sikrere kilde. Haros (diskusjon) 30. mai 2013 kl. 16:38 (CEST)
replies: text: :::::::Jeg har lagt inn et endringsforslag til SNL, men det er bare en geografisk artikkel der og ikke en om kirken. Der fant jeg et fint nytt bilde. --Nina (diskusjon) 30. mai 2013 kl. 17:08 (CEST)
replies: text: ::::::::Herlig. Detektiven våkner. Informasjonen finnes i nyere utgaver av Oslo byleksikon (men ikke i 1966-utgaven) og i minst én arkitekturguide.  Riktig nok er det snakk om freskomalerier, ikke fresker. Er det en forskjell? En del hardlinere hevder at Wikipedia ikke skal skrive sant, men verifiserbart. Dette er et eksempel på at det kan være en litt tvilsom rettesnor. Hilsen GAD (diskusjon) 31. mai 2013 kl. 11:12 (CEST)
replies: text: :::::::::Freskene er nevnt i byleksikonet av 1938.GAD (diskusjon) 31. mai 2013 kl. 19:06 (CEST)
replies: text: ::::::::::Interessant. Da kan det jo tenkes at det er noe som har eksistert, men er gått tapt. Fortsatt mye dokumentasjon mot min originale forskning :-) Kirken er forøvrig åpen et par onsdager til 17:00 til 20:00, så flere kan gå å se etter. Haros (diskusjon) 31. mai 2013 kl. 19:14 (CEST)
replies: text: :::::::::::Jeg er blant dem som venter spent på disse bildene. Har selv lenge vurdert å ta en tur inn her igjen. Som nevnt ble interiøret endret ganske grundig på 1930-tallet, så vi får vel anta at freskene var der før den tid. Det er ikke direkte uvanlig at noen er misfornøyd og vil ha gjort om på slike ting, og finner man midler til det, kan det skje. Man må naturligvis vurdere kildene ("På hvilket grunnlag sier de dette?") og helst se bilder av interiør man beskriver, hvis man ikke har vært på stedet. Det er imidlertid av en viss interesse å vite om slike endringer også i forbindelse med (i dette tilfellet) Enevold Thømts verksliste. Når verkene blir byttet ut og forsvinner, kan det være vanskelig å vite at de faktisk har eksistert. Har forresten lagt inn infoboks i Thømt-artikkelen samt lenke til digital utgave av NKL og laget kategori på Commons. Det hadde vært interessant med verksliste i Thømt-artikkelen. Vinguru (diskusjon) 1. jun 2013 kl. 08:02 (CEST)
(marg) Aha, jeg spurte på twitter om freskene og henviste til bildene jeg la ut på twitter, og joda, jeg legger dem ut med cc-by-sa lisens, så de er jo tilgjengelige. Da er jeg representert både i snl og britannica :-) Haros (diskusjon) 30. mai 2013 kl. 18:33 (CEST)

text: Da takker jeg for besøket - og foreslår at ihvertfall deler av denne artige tråden flyttes til diskusjonssiden for Uranienborg kirke, og at informasjonsutvekslingen fortsetter der, til glede for flere enn dem som har tittet inn og besøkt min diskusjonsside. mvh Kjersti L. (diskusjon) 1. jun 2013 kl. 11:17 (CEST)
thread_title:  Fresker i Uranienborg kirke